मुख्य चिकित्साधिकारी मोहन जी श्रीवास्तव ने झोला छाप डाक्टरों पर लगाम लगाने के लिए गत दिनाें स्वास्थ्य विभाग की तीन सदस्यीय एक टीम गठित की थी। टीम का प्रभारी उप मुख्य चिकित्साधिकारी डा.एबीसिंह को बनाया है। टीम जनपद के झोला छाप चिकित्सकों के क्लीनिक पर औचक छापेमारी मारकर उनकी डिग्री चेक करती है। मौके पर डाक्टराें द्वारा कोई कागजात नहीं उपलब्ध करा पाने पर उन्हें एक सप्ताह के अंदर सारे कागजात सीएमओ कार्यालय में पेश करने की नोटिस दी जाती है। निर्धारित समय सीमा के भीतर यदि कोई भी झोला छाप चिकित्सक कागजात पेश नहीं कर पाता है तो उसके विरुद्ध मुकदमा दर्ज करा दिया जाता है। इसी अभियान के तहत 22 जून को स्वास्थ्य विभाग की टीम ने मडि़हान में लंबे समय से क्लीनिक चला रहे एचए अंसारी, रमेेश कुमार तथा राम जानकी के क्लीनिक की जांच की और उनसे डिग्री दिखाने को कहा गया था। इनके असमर्थता जताने पर टीम ने उनको एक सप्ताह की मोहलत देते हुए अपनी डिग्री को लेकर सीएमओ कार्यालय मेें प्रस्तुत करने का निर्देश दिया था।